
[bookmark: OLE_LINK12][bookmark: _Hlk60737761][bookmark: OLE_LINK1]Pentru al doilea an, Ford România, împreună cu distribuitorii săi, continuă campania umanitară globală „Construim împreună”

· La nivel global, Ford își reafirmă angajamentul de a sprijini comunitățile locale prin campania umanitară „Construim împreună”, axată pe dezvoltarea societății, educație și facilitarea accesului la alimente de bază.

· În România, inițiativa se extinde: 34 de locații ale distribuitorilor Ford din 16 orașe participă la colectarea de produse alimentare pentru cei aflați în nevoie.

· În premieră, campaniei i se alătură Edenred România, prin organizarea unei colecte în rândul propriilor angajați. Toate alimentele strânse, atât în locațiile Ford, cât și de către echipa Edenred, vor ajunge la organizațiile care au în grijă familiile vulnerabile, exclusiv prin intermediul Federației Băncilor pentru Alimente din România.

· Clienții Ford, angajații și membrii comunității sunt încurajați să doneze produse alimentare neperisabile în perioada 15 – 30 septembrie, în showroom-urile Ford participante.

[bookmark: OLE_LINK2]București, România, 15 septembrie 2026. De peste 122 de ani, Ford a fost alături de comunități, atât în momentele bune, cât și în perioadele pline de provocări. Fiind, la origini, o companie de familie, Ford este condusă de valori puternice și de un angajament profund față de acțiunile filantropice – principii împărtășite de angajați și de rețeaua de distribuitori încă din prima zi. Convingerea că putem realiza mult mai mult atunci când ne unim eforturile în jurul unui scop comun este însăși esența inițiativei „Construim împreună”.

În continuarea eforturilor sale, Ford Motor Company extinde impactul campaniei sale umanitare la nivel global, combinând filantropia corporativă cu dedicarea angajaților și a rețelei sale extinse de dealeri pentru a oferi ajutor concret și imediat comunităților locale.

Anul acesta, campania „Construim împreună” bifează cea de-a doua ediție în România, aducând o mobilizare și mai mare. În perioada 15 – 30 septembrie, 34 de locații Ford din 16 orașe la nivel național vor deveni puncte oficiale de colectare pentru alimente de bază. Orice persoană care dorește să contribuie poate dona produse neperisabile în aceste showroom-uri.

O noutate esențială a acestei ediții este alăturarea, pentru prima dată, a companiei Edenred România. Echipa Edenred contribuie direct la colectarea de alimente în rândul propriilor angajați, urmând ca produsele strânse să fie distribuite, alături de cele din rețeaua Ford, către familiile aflate în situații de risc. Totul este posibil prin intermediul și cu expertiza Băncilor Regionale pentru Alimente, reprezentate la nivel național de Federația Băncilor pentru Alimente.

„Ne bucurăm să ducem mai departe misiunea campaniei «Construim împreună» pentru al doilea an consecutiv în România. Faptul că rețeaua noastră de distribuitori s-a mobilizat într-un număr atât de mare – 34 de locații participante – ne demonstrează, încă o dată, forța solidarității. Mai mult, parteneriatul din acest an cu Edenred România și Federația Băncilor pentru Alimente ne va permite să ne extindem impactul pozitiv și să aducem un sprijin real acolo unde este cea mai mare nevoie de el. Rămânem dedicați comunităților noastre și îi invităm pe toți cei care pot ajuta să ni se alăture în acest demers”, a declarat Roxana Capătă, Director General Ford România Services.

“La Edenred, ne-am asumat misiunea de a crea conexiuni care generează impact pozitiv pentru oameni și comunități. De aceea, ne bucurăm să ne alăturăm Ford România și Federației Băncilor pentru Alimente într-o inițiativă care răspunde simultan la două provocări importante: combaterea risipei alimentare și sprijinirea persoanelor aflate în dificultate. Prin mobilizarea colegilor din Edenred România și Edenred Digital Center, ne propunem să colectăm peste 1.000 de kilograme de alimente și să demonstrăm că solidaritatea și colaborarea pot produce schimbări reale acolo unde este cea mai mare nevoie de ele”, a declarat Gorkem Oran, Managing Director Edenred România.

„Hrana înseamnă demnitate și siguranță, iar accesul la ea rămâne o nevoie esențială în comunitățile vulnerabile pe care le sprijinim. Această campanie ne oferă ocazia de a mobiliza solidaritatea într-un spațiu aparte: showroom-urile auto Ford. Fiecare mașină care se va umple cu alimente va însemna mai multe mese sigure pentru cei care au mai mare nevoie. Prin Băncile pentru Alimente și ONG-urile partenere, donațiile vor ajunge la cei pentru care hrana de zi cu zi nu este o certitudine. Mulțumim Ford și Edenred pentru implicare, pentru deschidere și pentru tot ajutorul oferit. Împreună schimbăm vieți și aducem speranță în comunitățile în care hrana este încă o grijă zilnică.” — Romuald Bulai, Președintele Federației Băncilor pentru Alimente® din România - FBAR.

Campania „Construim împreună” este concepută pentru a consolida angajamentul istoric al companiei față de societate, un efort care, de-a lungul timpului, a cumulat peste 2,4 miliarde de dolari în donații filantropice și 1,8 milioane de ore de voluntariat la nivel global. Printr-o abordare diferită a filantropiei corporative și prin implicarea rețelei de dealeri, „Construim împreună” se adaptează constant pentru a răspunde nevoilor specifice și provocărilor de zi cu zi din comunitățile locale.

Facebook – https://www.facebook.com/FordRomania
Instagram – https://www.instagram.com/ford_romania
Linkedin – https://www.linkedin.com/showcase/ford-romania

Despre Ford Motor Company
Ford Motor Company (NYSE: F) este o companie globală cu sediul în Dearborn, Michigan, dedicată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele acestora și pentru a le consolida loialitatea. Ford dezvoltă și livrează camionete Ford inovatoare, vehicule utilitare sport, camionete și mașini comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate cu benzină și hibride; Ford Model e, inventând vehicule electrice inovatoare împreună cu software încorporat care definește experiențe digitale excepționale pentru toți clienții; Ford Pro, ajutând clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie, despre produsele și serviciile sale sunt disponibile la corporate.ford.com.

Despre Ford Philanthropy
Ford Philanthropy, cunoscută anterior ca Ford Fund, promovează accesul echitabil la servicii esențiale și educație, utilizând transportul și tehnologia pentru a conecta oamenii cu oportunitățile de care au nevoie pentru a avansa. Cu o istorie de 75 de ani și contribuții de 2,3 miliarde de dolari din 1949 și până acum, Ford Philanthropy și Ford Motor Company colaborează cu organizații non-profit și organizații comunitare pentru a investi și a crea împreună soluții care răspund nevoilor unice ale comunității. Valorificând resursele și expertiza Ford în mobilitate, Ford Philanthropy promovează schimbări de impact prin acordarea de granturi, prin activitatea Centrelor Comunitare Ford și prin munca de voluntariat a angajaților. Pentru mai multe informații, vizitați www.fordphilanthropy.org sau alăturați-vă nouă la @FordPhilanthropy pe Facebook și Instagram.

Despre Ford Building Together (Construind Împreună)
Campania Ford Building Together (Construim împreună) se concentrează pe două domenii cheie: construirea și reconstruirea comunităților - sprijinirea organizațiilor non-profit și programe concentrate pe dezvoltarea comunității, educație, securitate alimentară și ajutor și recuperare în caz de dezastre. Această activitate se bazează pe lunga instorie Ford care a creat parteneriate cu organizații non-profit, o moștenire veche de peste un secol care include ajutor global, mobilizarea producției pentru crize de sănătate precum pandemia de COVID-19 și furnizarea de ajutor în caz de dezastre pentru comunitățile din întreaga lume prin intermediul rețelei noastre de dealeri.

Despre FBAR
Federația Băncilor pentru Alimente® din România – FBAR și cele nouă Bănci Regionale din București, Cluj, Roman, Brașov, Oradea, Timișoara, Constanța, Craiova și Galați formează o rețea națională de solidaritate care salvează zi de zi hrană de la risipă și o transformă în sprijin real pentru comunitățile vulnerabile. Din 2016 până la finalul lunii iunie 2026, rețeaua a colectat peste 48.000 de tone de alimente, dintre care peste 44.000 salvate de la risipă. Hrana colectată s-a transformat în peste 96 de milioane de porții, distribuite prin 910 ONG-uri partenere către 340.000 de persoane vulnerabile. FBAR este membru cu drepturi depline al Federației Europene a Băncilor pentru Alimente – FEBA.



Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmărește www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope





Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmărește www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope


image1.png




image2.png




image3.png




image4.png




image5.png




image6.jpeg




